S-1094/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur A-x-x K-x-x B-x-x, kt. [...], [...], [...], fyrir umferðarlagabrot með því að hafa, fimmtudaginn 30. maí 2019, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,30‰) austur [...] í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði krefst vægustu refsingar sem lög leyfa.

Undir rekstri málsins féll ákæruvaldið frá kröfu um ökuréttarsviptingu með hliðsjón af hegningaraukasjónarmiðum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 3. febrúar 2020, gekkst ákærði undir greiðslu sektar með lögreglustjórasátt 29. apríl 2016 fyrir akstur undir áhrifum áfengis. Þá gekkst ákærði undir greiðslu sektar með tveimur lögreglustjórasáttum 14. maí 2018 fyrir akstur undir áhrifum áfengis og akstur sviptur ökuréttindum. Loks var ákærði dæmdur í 30 daga fangelsi 13. júní 2019 fyrir akstur undir áhrifum áfengis og akstur sviptur ökuréttindum.

Brot það sem sakfellt er fyrir nú var framið fyrir uppkvaðningu ofangreinds dóms og verður ákærða því nú dæmdur hegningarauki samanber 78. gr. almennra hegningarlaga nr. 19/1940.

Við ákvörðun refsingar verður þannig miðað við að ákærði hafi með brotum sínum nú gerst í þriðja sinn sekur um akstur undir áhrifum áfengis og í annað sinn sekur um akstur sviptur ökuréttindum, innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 15 daga.

Ákærði greiði 24.598 krónur í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x K-x-x B-x-x, sæti fangelsi í 15 daga.

Ákærði greiði 24.598 krónur í sakarkostnað.

H-kvk-nf S-kvk-nf B-kvk-nf

Ákærði er fæddur í [...]. Samkvæmt framlögðu sakavottorði, dagsettu 3. febrúar 2020, gekkst ákærði undir greiðslu sektar með lögreglustjórasátt 29. apríl 2016 fyrir akstur undir áhrifum áfengis. Þá gekkst ákærði undir greiðslu sektar með tveimur lögreglustjórasáttum 14. maí 2018 fyrir akstur undir áhrifum áfengis og akstur sviptur ökuréttindum. Loks var ákærði dæmdur í 30 daga fangelsi 13. júní 2019 fyrir akstur undir áhrifum áfengis og akstur sviptur ökuréttindum.

Brot það sem sakfellt er fyrir nú var framið fyrir uppkvaðningu ofangreinds dóms og verður ákærða því nú dæmdur hegningarauki samanber 78. gr. almennra hegningarlaga nr. 19/1940.

Við ákvörðun refsingar verður þannig miðað við að ákærði hafi með brotum sínum nú gerst í þriðja sinn sekur um akstur undir áhrifum áfengis og í annað sinn sekur um akstur sviptur ökuréttindum, innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 15 daga.

Ákærði greiði 24.598 krónur í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x K-x-x B-x-x, sæti fangelsi í 15 daga.

Ákærði greiði 24.598 krónur í sakarkostnað.

H-kvk-nf S-kvk-nf B-kvk-nf